༄༅༔ ༔བཀའ་བརྒྱད་རང་བྱུང་རང་ཤར་ལས༔ སྔགས་བདག་སྡེ་དཔོན་སུམ་ཅུའི་ལས་བྱང་བཞུགས་སོ༔ ༔

༄༅༔ ༔བཅོམ་ལྡན་དྲེགས་པ་འདུལ་བྱེད་ལ་ཕྱག་འཚལ་ལོ༔ སྣང་སྲིད་དྲེགས་པའི་སྡེ་དཔོན་སུམ་ཅུ་སྒྲུབ་པའི་ལས་བྱང་ནི༔ ཧཱུྃ༔ ཉོན་ཅིག་བགེགས་
དང་ལོག་འདྲེན་ཚོགས༔ ང་ནི་དྲེགས་པ་ཀུན་འདུལ་ཆེ༔ ཁམས་གསུམ་སྒྲོལ་བའི་ངོ་བོ་ཉིད༔ སྲས་དང་སྤྲུལ་པ་བྱེ་བ་འབུམ༔ བཀའ་སྡོད་རབ་འཇིགས་ཕོ་ཉར་བཅས༔
བགེགས་དང་ལོག་འདྲེན་མཚམས་གཅོད་ཅིག༔ ཨྱཻ་བཛྲ་སརྦ་དུཥྚན་ནྲྀ་ཏྲི་ཤ་ཏྲུཾ་མཱ་ར་ཡ་རྦད༔ ཧཱུྃ༔ དཀྱིལ་འཁོར་ལྷ་ཚོགས་བདག་ལ་དགོངས་སུ་གསོལ༔ ལུས་ངག་
ཡིད་གསུམ་སྡིག་སྒྲིབ་མཐོལ་ལོ་བཤགས༔ དཀྱིལ་འཁོར་སྒྲུབ་རྫས་རྣམས་ལ་བྱིན་ཕོབ་ཅིག༔ སྒྲུབ་མཆོག་བདག་ལ་དབང་དང་དངོས་གྲུབ་སྩོལ༔ ས་མ་ཡ་ཨ་བེ་ཤ་ཡ་

༄༅༔ ༔ཨ་ཨ༔ ཧཱུྃ༔ ཆོས་རྣམས་ཀུན་གྱི་དེ་བཞིན་ཉིད༔ རང་བཞིན་དངོས་འཛིན་སྤྲོས་བྲལ་བ༔ རིག་པ་སྤྲོས་བྲལ་མི་རྟོག་བསྒོམ༔ ཨོཾ་མཧཱ་ཤུནྱ་ཏ་ཛྙཱ་ན་ས་མ་ཏི་ཧཱུྃ༔ ཧཱུྃ༔ ཆོས་
ཉིད་ཀུན་ཁྱབ་ཡེ་ནས་དོན༔ མ་རྟོགས་འཁོར་བའི་སེམས་ཅན་ལ༔ སྙིང་རྗེ་ནམ་མཁའ་ལྟ་བུར་བསྒོམ༔ དྷརྨ་དྷ་ཏུ་ས་མ་ཏི་ཧཱུྃ༔ ཧཱུྃ༔ སྐྱེ་བ་མེད་པའི་སེམས་ཉིད་ནི༔ སྐྱེ་བའི་ཆོ་འཕྲུལ་མཐིང་ནག་ཧཱུྃ༔
ཐམས་ཅད་སྐྱེ་བའི་རྒྱུ་རུ་བསྒོམ༔ བྷོ་དྷི་ཙིཏྟ་ས་མ་ཏི་ཧཱུྃ༔ ཨེ་ཡཾ་རཾ་བཾ་ལཾ་བྷྲཱུཾ༔ ཨེ་ལས་ནམ་མཁའ་མཐའ་དབུས་མེད༔ ཡྃ་ལས་རླུང་གི་དཀྱིལ་འཁོར་གཡོས༔ རྃ་ལས་བསྐལ་པའི་མེ་དཔུང་འབར༔ བྃ་
ལས་ཆུ་ཡི་རྒྱ་མཚོར་འཁྱིལ༔ ལྃ་ལས་རིན་ཆེན་རི་རབ་ནི༔ རྩེ་མོ་བརྒྱད་དང་ལྡན་པའི་སྟེང་༔ བྷྲཱུྃ་ལས་དུར་ཁྲོད་གཞལ་ཡས་ཁང་༔ ཐོད་མཁར་སུམ་ཅུ་རྒྱན་དང་ལྡན༔ བྷྲཱུྃ་བྷནྡྷ་ཛྙཱ་ན་ཙཀྲ་བྷྲཱུྃ༔ དེ་དབུས་
མཐིང་ནག་གྲུ་གསུམ་དཀྱིལ༔ པདྨ་སུརྻ་ཙཎྜ་མཎྜ་ལ་ཧཱུྃ༔ མཧཱ་དཱེ་ཝ་ཨུ་མ་དཱེ་ཝི་ཏི་ར་ནན༔࿙མ་ཕྱི་འགར་མཧཱ་དེ་བ་ཏི་ར་ནན་ཟེར་བའང་འདུག དྲེགས་པ་ལྷ་ཆེན་ཡབ་ཡུམ་སྟེང་༔ ཧཱུྃ་ལས་ཡེ་ཤེས་རྡོ་རྗེ་འབར༔ དེ་
ལས་དཔལ་ཆེན་ཁྲོ་བོའི་རྒྱལ༔ དྲེགས་པ་ཀུན་འདུལ་ཆེན་པོ་ནི༔ སྐུ་མདོག་མཐིང་ནག་འབར་བ་ལ༔ དབུ་དགུ་ཕྱག་ནི་བཅོ་བརྒྱད་པ༔ ཞབས་བརྒྱད་དྲེགས་པ་ལྷ་ཆེན་མནན༔ དབུས་ཞལ་མཐིང་ནག་

དཀར་དང་སྔོ༔ དེ་སྟེང་སྨུག་ནག་དམར་དང་སེར༔ དེ་སྟེང་ཁམས་ནག་དུད་ཁ་ལྗང་༔ དབུ་སྐྲ་ཁམ་ནག་གྱེན་དུ་བརྫེས༔ གཡས་ཀྱི་ཕྱག་དགུའི་དང་པོ་ན༔ ཡེ་ཤེས་རྡོ་རྗེ་རྩེ་དགུ་བསྣམས༔ གཡས་ཀྱི་
འོག་མའི་ཕྱག་བརྒྱད་ན༔ ལྷ་ཆེན་བརྒྱད་ཀྱི་མགོ་བོ་དང་༔ ཕོ་བདུད་ཀུན་གྱི་ཙིཏྟ་འབྱིན༔ གཡོན་གྱི་དང་པོ་བྷནྡྷ་བསྣམས༔ གཡོན་གྱི་འོག་མའི་ཕྱག་བརྒྱད་ན༔ ཀླུ་ཆེན་བརྒྱད་ཀྱི་མགོ་བོ་དང་༔ མ་མོ་
བརྒྱད་ཀྱི་སྙིང་ཁྲག་འཐུང་༔ དུར་ཁྲོད་ཆས་བརྒྱད་སྐུ་ལ་བརྒྱན༔ ཡུམ་ཆེན་ཁམས་གསུམ་སྤྱི་འདུལ་མཐིང་༔ རྡོ་རྗེ་བྷན་དམར་འཁྲིལ་སྦྱོར་སྟོབ༔ ཨོཾ་བཛྲ་སརྦ་དུཎྚན་ཧཱུྃ་ཕཊ༔ དཔལ་ཆེན་ཡབ་ཡུམ་སྦྱོར་
མཚམས་ནས༔ སྤྲུལ་པ་ཡི་གེ་ཛ་གཅིག་ཤར༔ ཛ་ལས་སྟོང་གསུམ་ཕོ་ཉར་འགྱེད༔ སྟེང་ཕྱོགས་ཡི་གེའི་འཕྲོ་འདུ་ལས༔ ཞེ་སྡང་ཡི་གེ་ཡ་རུ་འཕྲོས༔ འོག་ཕྱོགས་ཡི་གེའི་འཕྲོ་འདུ་ལས༔ འདོད་ཆགས་
ཡི་གེ་མ་རུ་འཕྲོས༔ གཉིས་མེད་ཡི་གེའི་འཕྲོ་འདུ་ལས༔ མ་ནིང་ཡི་གེ་ཨེ་རུ་ཤར༔ ཨེ་ལས་དྲག་པོའི་སྐུ་བསྐྱེད་པ༔ སྣང་སྲིད་ཀུན་ལ་དབང་བྱེད་ཅིང་༔ སྐྱེ་འགྲོ་ཡོངས་ལ་དབང་བསྒྱུར་བ༔ དྲེགས་པ་
ལྷ་ཆེན་ཡབ་ཡུམ་ཤར༔ གཉིས་མེད་ཐུགས་ཀྱི་སྤྲུལ་པ་ལས༔ སྣ་ཚོགས་ཡི་གེ་སུམ་ཅུར་འཕྲོས༔ ཡེ་ཨེ༔࿙ཞེས་དཔེ་ཞིག་ཏུ་སྣང་། ཡ་ཡ༔ མ་ཏྲག༔ དུ་དུ་ཙ༔ ཏྲི་ཏྲི་ས༔ ར་ར༔ ཀྵ་ཀྵ༔ ཀྵི་ནྲྀ༔ ས་

༄༅༔ ༔ཐཱ༔ ཨ་ཨཱ༔ ཙཀྵུ༔ ཏྲི་ཏྲི༔ ཨུ་མཾ༔࿙མ་ཕྱི་འགར་ཨ་མུཾ་ཟེར་བའང་འདུག ཕུ་ཕུ༔ ཡི་གེ་སུམ་ཅུའི་འཕྲོ་འདུ་ལས༔ སྣང་སྲིད་ལྷ་སྲིན་སྡེ་བརྒྱད་གཙོ༔ དྲེགས་པའི་སྡེ་དཔོན་སུམ་
ཅུའི་སྐུ༔ སྐུ་མདོག་ཕྱག་མཚན་ཡོངས་སུ་རྫོགས༔ དུས་གསུམ་སངས་རྒྱས་ཐམས་ཅད་ཀྱི༔ བསྟན་པ་གཉན་པོ་བསྲུང་བའི་ཕྱིར༔ སྔགས་ཀྱི་བདག་པོར་དབང་བསྐུར་རོ༔ ཐར་པ་ཐོབ་ཕྱིར་མིང་བཏགས་
པ༔ མཧཱ་དེ་ཝ་ཨེ༔ ཨུ་མ་དེ་ཝི་ཨེ༔ ཡ་མ་ཡ༔ ཡ་མ་དུན་ཏིང་ཡ༔࿙མ་ཕྱི་འགར་ཡ་མ་དུན་ཏིང་ཡ་ཡཾ་ཟར་བའང་འདུག མ་མ་རུ་ལུ་མ༔ ཨེ་ཀ་ཛ་ཊཱི་ཏྲག༔ དུ་ཕྲག་དུ༔ དུན་ཏིང་དུ༔ ར་ཙ་ཙ༔ གིང་ཀ་ར་
ཏྲི༔ བཛྲ་ས་དུ་ཏྲི༔ རཱ་ཧུ་ལ་ས༔ རཀྴ་ར༔ རཀྨོ་ར༔ ཡཀྴ་ཀྵ༔ ཡཀྨོ་ཀྵ༔ མཧཱ་ཀཱ་ལ་ཀྵི༔ རུ་ཏྲ་ནི༔ མུན་མུན་པ༔ ཏིར་ཏི་ཀ་ཐཱ༔࿙མ་ཕྱི་ལ་ལར་ཏིར་ཧ་ཀ་ཏ་ཐ་ཟེར་བའང་འདུག དེ་བ་ཨཱ༔ ཨ་པ་ལེ་ཨ༔
ཏིག་སྣ་འདྲེ༔ རུཾ་ཙ༔ ཨ་བྷི་ཤུ་ཀྵུ༔ ཏྲི་ས་ཤ་ལི་ཏྲི༔ ཧཾ་ཤཾ་ཏྲི༔࿙མ་ཕྱི་ལ་ལར་ཧཾ་ར་ཤཾ་ཏྲི་ཟེར་བ་འདུག བྱི་ན་ཡ་ཀ་ཨུ༔ ཌཱ་ཀི་ནི་མཾ༔ ནཱ་ག་ཕུ༔ ནཱ་ག་ཀྲོ་ཏི་ཤྭ་རི་ཕུ༔ ཞེས་སྐུ་གསལ་བར་བསྐྱེད་དོ༔ དེ་ནས་
སྤྱན་དྲང་བ་ནི༔ ཧཱུྃ༔ འོག་མིན་ཆོས་དབྱིངས་རོལ་པའི་དུར་ཁྲོད་ནས༔ བཅོམ་ལྡན་དཔལ་ཆེན་དྲེགས་པ་ཀུན་འདུལ་ནི༔ ཐུགས་ཉིད་ཆོས་ཉིད་ངང་ལས་མ་གཡོས་ཀྱང་༔ ལོག་ལྟ་གདུག་པའི་ཚོགས་རྣམས་

འདུལ་བ་དང་༔ སྣང་སྲིད་ལྷ་སྲིན་དྲེགས་པ་ཟིལ་གནོན་ཕྱིར༔ ཁྲོ་གཏུམ་དྲེགས་པ་འདུལ་མཛད་གཤེགས་སུ་གསོལ༔ ཆོས་ཉིད་ངང་ལས་འགྲོ་དོན་སྐུ་སྤྲུལ་མ༔ ཁམས་གསུང་དབང་སྡུད་སྲིད་གསུམ་ཟིལ་
གྱིས་གནོན༔ ཐུགས་རྗེའི་ཤུགས་ཀྱིས་དྲེགས་པ་འདུལ་མཛད་མ༔ ཡུམ་ཆེན་ཁམས་གསུམ་སྤྱི་འདུལ་གཤེགས་སུ་གསོལ༔ ཧཱུྃ༔ དུར་ཁྲོད་གསང་བ་མཆོག་གི་དཀྱིལ་འཁོར་ནས༔ ལོག་རྟོག་གདུག་པའི་
ཚོགས་རྣམས་བསྒྲལ་བའི་ཕྱིར༔ སྔགས་བདག་དྲེགས་པ་འཁོར་བཅས་སྤྱན་འདྲེན་གྱིས༔ རིངས་པའི་ཚུལ་གྱིས་གནས་འདིར་གཤེགས་སུ་གསོལ༔ ཨོཾ་བཛྲ་ཙཎྜ་སརྦ་དུཥྚན་བཛྲ་ས་མ་ཡ་ཛ་ཛ༔ དེ་ནས་
བཞུགས་གསོལ་བྱ་བ་ནི༔ ཧཱུྃ༔ འཇིག་རྟེན་དྲེགས་པ་འདུལ་བའི་དཀྱིལ་འཁོར་ནས༔ པདྨ་ཉི་ཟླ་བརྩེགས་པའི་གདན་སྟེང་དུ༔ དྲེགས་པ་ལྷ་ཆེན་ཡབ་ཡུམ་བསྣོལ་བའི་སྟེང་༔ དྲེགས་པ་ཀུན་འདུལ་ཡབ་ཡུམ་
བཞུགས་སུ་གསོལ༔ ཧཱུྃ༔ དུར་ཁྲོད་འཁོར་ལོ་འབར་བའི་གཞལ་ཡས་འདིར༔ ལོག་པར་བལྟ་བའི་དགྲ་བགེགས་བསྒྲལ་བའི་ཕྱིར༔ སྔགས་བདག་དྲེགས་པའི་སྡེ་དཔོན་འཁོར་དང་བཅས༔ རང་རང་
གདན་ལ་བརྟན་བཞུགས་ཕྲིན་ལས་མཛོད༔ ས་མ་ཡ་ཏིཥྛ་ལྷན༔ དེ་ནས་ཕྱག་འཚལ་བ་ནི༔ ཧཱུྃ༔ ཆོས་ཉིད་ངང་ལས་མ་གཡོས་ཁྲོ་བོའི་རྗེ༔ ཁྲོ་གཏུམ་གདུག་པ་འདུལ་ཕྱིར་སྐུར་བཞེངས་ནས༔ སྣང་སྲིད་

༄༅༔ ༔དྲེགས་པ་ཐམས་ཅད་བྲན་དུ་ཁོལ༔ ཆེ་བཙན་འགྲན་ཟླ་མེད་ལ་ཕྱག་འཚལ་ལོ༔ ཧཱུྃ༔ དཔལ་ཆེན་ཐུགས་དམ་བསྐུལ་བའི་ཡུམ་ཆེན་མོ༔ ཐུགས་རྗེ་མཉམ་པའི་ངང་ལས་མ་གཡོས་
ཀྱང་༔ སྣང་སྲིད་དྲེགས་པ་ཐམས་ཅད་འདུལ་མཛད་མ༔ ཁམས་གསུམ་སྤྱི་འདུལ་ཡུམ་ལ་ཕྱག་འཚལ་ལོ༔ ཧཱུྃ༔ ཕྱོགས་སྐྱོང་འཇིག་རྟེན་སྐྱོང་བ་དབང་དང་ལྡན༔ གདུག་པ་འདུལ་ཕྱིར་ཁྲོ་བོའི་སྐུར་བསྟན་
ནས༔ ཚངས་པ་ལྷ་ཡི་ཕྲིན་ལས་མི་གཡོ་བ༔ ལྷ་ཆེན་ཡབ་ཡུམ་གཉིས་ལ་ཕྱག་འཚལ་ལོ༔ ཧཱུྃ༔ དཔལ་ཆེན་དྲེགས་པ་ཀུན་གྱི་སྤྱན་སྔ་རུ༔ བསྟན་པ་བསྲུང་བར་ཁས་བླངས་དམ་བཅས་རྣམས༔ འཇིག་
རྟེན་ལས་ལ་གྲུབ་པའི་དྲེགས་པ་ཅན༔ སྔགས་བདག་སྡེ་དཔོན་འཁོར་བཅས་ཕྱག་འཚལ་ལོ༔ ཨ་ཏི་པུ་ཧོ༔ པྲ་ཏི་ཛ་ཧོ༔ དེ་ནས་མཆོད་པ་འབུལ་བ་ནི༔ ཧཱུྃ༔ ཆོས་ཉིད་ངང་ལས་ཁྲོ་བོའི་སྐུར་བཞེངས་པ༔
བཅོམ་ལྡན་དཔལ་ཆེན་དྲེགས་པ་ཀུན་འདུལ་ལ༔ རྣམ་དག་བདུད་རྩིའི་དམ་རྫས་མཉེས་མཆོད་འབུལ༔ ཐུགས་རྗེ་ཆེར་དགོངས་དབང་དང་དངོས་གྲུབ་སྩོལ༔ ཁམས་གསུམ་སྲིད་གསུམ་དབང་དུ་སྡུད་མཛད་
མ༔ ཁྲོ་མོ་ཡུམ་ཆེན་ཁམས་གསུམ་སྤྱི་འདུལ་ལ༔ རྣམ་དག་བདུད་རྩིའི་དམ་རྫས་མཉེས་མཆོད་འབུལ༔ ཐུགས་རྗེ་ཆེ་དགོངས་དབང་དང་དངོས་གྲུབ་སྩོལ༔ སངས་རྒྱས་བསྟན་པ་བསྲུང་བར་ཞལ་བཞེས་

པའི༔ སྔགས་བདག་སྡེ་དཔོན་སུམ་ཅུ་འཁོར་བཅས་ལ༔ རྣམ་དག་བདུད་རྩིའི་དམ་རྫས་མཉེས་མཆོད་འབུལ༔ བཀའ་བཞིན་བསྒྲུབ་ལ་མཐུ་རྩལ་དངོས་གྲུབ་སྩོལ༔ ཀཱ་ཡ་ཝཱ་ཀ་ཙིཏྟ་སིདྡྷི་ཧཱུྃ༔ ཧཱུྃ༔
མཆོད་ཡོན་མེ་ཏོག་བདུག་སྤོས་མར་མེ་དང་༔ དྲི་ཆབ་ཞལ་ཟས་སྙན་པའི་རོལ་མོ་འབུལ༔ གཟུགས་སྒྲ་དྲི་རོ་རེག་བྱ་ཆོས་ལ་སོགས༔ བདུད་རྩི་སྨན་དང་རཀྟ་བ་ལིངྟ༔ ཕྱི་ནང་གསང་བའི་མཆོད་པ་བཞེས་
སུ་གསོལ༔ དཀར་དང་དམར་བའི་མདོག་གི་བྱེ་བྲག་དང་༔ སྙན་དང་མི་སྙན་སྒྲ་ཡི་བྱེ་བྲག་དང་༔ ཙིཏྟ་སྨུག་པོ་རྫ་ལྟར་སྤུངས་པ་རྣམས༔ སྐུ་གསུང་ཐུགས་ཀྱི་མཆོད་པ་བཞེས་སུ་གསོལ༔ དགྲ་བགེགས་
བསྒྲལ་བའི་ཤ་ཁྲག་རུས་པ་དང་༔ ནང་ཁྲོལ་དོན་སྙིང་མཁལ་མར་བཅས་པ་རྣམས༔ རྔམ་པའི་ཞལ་དུ་མཐུན་པའི་དམ་རྫས་འབུལ༔ སངས་རྒྱས་བསྟན་པ་བསྲུང་ཕྱིར་བཞེས་སུ་གསོལ༔ མཧཱ་སརྦ་པཱུ་ཛ་ཁཱ་
ཧི༔ དེ་ནས་བསྟོད་པ་བྱ་བ་ནི༔ ཧཱུྃ༔ ཡེ་ཤེས་ཐུགས་མཆོག་འབར་བའི་ཀློང་དཀྱིལ་ནས༔ དྲེགས་པ་འདུལ་ཕྱིར་ཁྲོ་རྒྱལ་སྐུར་སྟོན་པ༔ སྣང་སྲིད་ལྷ་སྲིན་ཐམས་ཅད་བྲན་དུ་འཁོལ༔ ཁྲོ་གཏུམ་གདུག་པ་འདུལ་
ལ་ཕྱག་འཚལ་བསྟོད༔ ཧཱུྃ༔ ཆོས་དབྱིངས་སྐྱེ་མེད་ངང་ལས་སྐུར་བཞེངས་ནས༔ ཁམས་གསུམ་དབང་སྡུད་སྲིད་གསུམ་ཟིལ་གནོན་ཕྱིར༔ ཀུན་ལ་དབང་སྒྱུར་དཔལ་གྱི་ཡུམ་ཆེན་མ༔ སྲིད་པ་སྤྱི་འདུལ་

༄༅༔ ༔ཡུམ་ལ་ཕྱག་འཚལ་བསྟོད༔ ཧཱུྃ༔ དུས་གསུམ་བདེ་གཤེགས་བསྟན་པ་བསྲུང་བའི་ཕྱིར༔ ཆོས་ཀྱི་དབྱིངས་ལས་སྤྲུལ་པའི་སྐུར་བསྟན་ནས༔ ཐབས་མཁས་ཐུགས་རྗེས་འགྲོ་བའི་
དོན་མཛད་པའི༔ ལྷ་ཆེན་དཔལ་འབར་སྐུ་ལ་ཕྱག་འཚལ་བསྟོད༔ ཧཱུྃ༔ ལྷ་ཆེན་ཐུགས་དམ་བསྐུལ་བའི་ཡུམ་ཆེན་མ༔ སྣང་སྲིད་ལྷ་སྲིན་སྡེ་བརྒྱད་བསྐྱེད་པའི་ཡུམ༔ བསྟན་པ་བསྲུང་ཕྱིར་སྒྲུབ་མཆོག་བུ་
བཞིན་སྐྱོང་༔ ཡུམ་ཆེན་ལྷ་མོའི་སྐུ་ལ་ཕྱག་འཚལ་བསྟོད༔ ཧཱུྃ༔ དགྲ་བགེགས་བར་གཅོད་སྒྲོལ་བའི་ཐུགས་དམ་ཅན༔ འགྲོ་བའི་དོན་མཛད་ཐུགས་རྗེ་ཉི་མ་འདྲ༔ གདུག་པ་མ་ལུས་ཐུགས་རྗེས་འདུལ་
མཛད་པ༔ གཤིན་རྗེ་ཡ་མ་རཱ་ཛའི་སྐུ་ལ་བསྟོད༔ ཧཱུྃ༔ ཐུགས་ཉིད་ཆོས་ཀྱི་དབྱིངས་ལས་མ་གཡོས་ཀྱང་༔ བསྟན་པ་བསྲུང་ཕྱིར་གཤིན་རྗེ་མོ་ཡི་ཚུལ༔ བར་གཅོད་རྐྱེན་བཟློག་འགྲོ་བའི་དོན་མཛད་ཡུམ༔
སྐྱེ་འགྲོའི་སྲོག་གི་བདག་མོའི་སྐུ་ལ་བསྟོད༔ ཧཱུྃ༔ འཇིག་རྟེན་འཁོར་ལོས་སྒྱུར་བའི་དབང་མོ་ཆེ༔ ཁམས་གསུམ་སྲིད་པ་གསུམ་ལ་མངའ་མཛད་ཅིང་༔ མ་མོ་མཁའ་འགྲོ་ཀུན་གྱི་གཙོ་མཆོག་མ༔ མ་
གཅིག་སྲིད་པའི་རྒྱལ་མོའི་སྐུ་ལ་བསྟོད༔ ཧཱུྃ༔ གསང་སྔགས་བསྟན་པ་བསྲུང་ཕྱིར་སྐུ་སྤྲུལ་ནས༔ གཞན་གྱིས་མ་བཅོས་རང་བཞིན་ཞལ་བཞེས་མ༔ རྣལ་འབྱོར་བཅོལ་བའི་ཕྲིན་ལས་མྱུར་དུ་མཛད༔

སྔགས་སྲུང་ཨེ་ཀ་ཛཱ་ཊིའི་སྐུ་ལ་བསྟོད༔ ཧཱུྃ༔ ཆེ་བའི་ང་རྒྱལ་དྲག་པོས་ཁམས་གསུམ་སྒྲོལ༔ དགྲ་བགེགས་བར་གཅོད་ཐམས་ཅད་སྒྲོལ་བ་དང་༔ ཉོན་མོངས་ལོག་པར་ལྟ་བ་རྩད་ནས་གཅོད༔ བདུད་པོ་
བསྐོས་རྗེ་བྲང་དཀར་སྐུ་ལ་བསྟོད༔ ཧཱུྃ༔ ཐུགས་ཉིད་ཆོས་ཀྱི་དབྱིངས་ལས་མ་གཡོས་ཀྱང་༔ བསྟན་པ་བསྲུང་ཕྱིར་བདུད་མོའི་ཚུལ་བསྟན་ནས༔ རྣལ་འབྱོར་སྒྲུབ་པ་མཆོག་གི་སྲུང་མ་མཛད༔ བདུད་མོ་
རེ་མ་ཏིའི་སྐུ་ལ་བསྟོད༔ ཧཱུྃ༔ སྐུ་གསུང་ཐུགས་ནི་ཆོས་ཀྱི་དབྱིངས་དང་མཉམ༔ ཕྲིན་ལས་མཐར་ཕྱིན་ཁྱུང་ཆེན་ཀླུ་འབྲུག་འདུལ༔ དྲག་ཏུ་བསྐུལ་བས་དགྲ་བགེགས་ཐམས་ཅད་འདུལ༔ མཧཱ་ར་ཛ་ཆེན་
པོའི་སྐུ་ལ་བསྟོད༔ ཧཱུྃ༔ སྲིད་གསུམ་མངའ་མཛད་དགྲ་བགེགས་སྲོག་གི་བདག༔ ལས་ཀྱིས་བསྐོས་པས་སྐྱེ་འགྲོའི་སྲོག་ལ་རོལ༔ ཕྲིན་ལས་མཐར་ཕྱིན་བཀའ་ཡི་བསྟན་པ་བསྲུང་༔ སྲོག་བདག་
ཚངས་པ་དཀར་པོའི་སྐུ་ལ་བསྟོད༔ ཧཱུྃ༔ དུག་ལྔ་མ་སྤངས་སྐུ་ལྔ་ལྷུན་གྲུབ་པ༔ འགྲོ་དྲུག་བསྒྲལ་ཕྱིར་ཡེ་ནས་ཁྲོ་བོའི་གཟུགས༔ གདུག་པ་འདུལ་ཕྱིར་རྡོ་རྗེ་རྩེ་དགུ་བསྣམས༔ དགྲ་ལྷ་རྡོ་རྗེ་ལེགས་པའི་སྐུ་
ལ་བསྟོད༔ ཧཱུྃ༔ ལས་ཀྱི་བསྐལ་པས་མི་བསྲུན་གདུག་པའི་སྐུ༔ གནམ་ས་སྲིད་པ་གླིང་བཞིར་ཁྱབ་པར་རྒྱུ༔ བཀའ་ལས་འདས་ན་ཆད་པ་མྱུར་དུ་འབེབས༔ གཟའ་བདུད་རཱ་ཧུ་ལ་ཡི་སྐུ་ལ་བསྟོད༔ ཧཱུྃ༔

༄༅༔ ༔བསྟན་པ་བསྲུང་ཕྱིར་སྲིན་པོའི་ཆ་ལུགས་འཛིན༔ བཀའ་འདས་དམ་ཉམས་མྱུར་དུ་སྒྲོལ་བར་མཛད༔ དུག་གསུམ་བསྒྲལ་ཕྱིར་ཤ་ཁྲག་ཚོགས་ལ་རོལ༔ སྲིན་པོ་ནག་པོ་གློག་ཕྲེང་
སྐུ་ལ་བསྟོད༔ ཧཱུྃ༔ ནག་པོའི་ལས་མཛད་སྲིན་མོའི་ཆ་ལུགས་འཛིན༔ དགྲ་བགེགས་རྩད་གཅོད་ཁམས་གསུམ་གཡབ་ཀྱིས་འདེབས༔ སྲོག་གཅོད་ལས་ལ་བརྩོན་པའི་མ་གཅིག་མ༔ སྲིན་མོ་ཁྲག་མིག་
མ་ཡི་སྐུ་ལ་བསྟ